SET สัปดาห์หน้าทรงตัวระหว่างรอผลประชุม กนง.
โบรกฯมองดัชนีสัปดาห์หน้า ตลาดฯมีแนวโน้มที่จะเคลื่อนไหวอยู่ในกรอบแคบๆ โดยยังต้องติดตามการประชุมคณะกรรมการนโยบายการเงิน (กนง.) ในวันที่ 3 ส.ค. และการประชุมของธนาคารกลางอังกฤษ (BoE) ในวันที่ 4 ส.ค. โดยคาดว่าจะมีการอัดฉีดเงินเข้าระบบเพิ่มเติมอีก เพื่อรองรับผลประชามติที่คนอังกฤษต้องการออกจากการเป็นสมาชิกสหภาพยุโรป (Brexit) พร้อมให้แนวรับ 1,515 จุด ส่วนแนวต้าน 1,535 จุด
29 ก.ค. 2559

นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยถึงตลาดหุ้นไทยวันนี้ (29 ก.ค.) แกว่งตัวในกรอบแคบๆ โดยหุ้นในกลุ่มพลังงานยังคงกดดัชนีฯอยู่หลังราคาน้ำมันปรับตัวลดลง แต่อย่างไรก็ตามเงินทุนต่างชาติยังคงไหลเข้ามาอย่างต่อเนื่องส่งผลให้ภาวะตลาดหุ้นไทยยังคงผันผวน
สำหรับผลการประชุมธนาคารกลางญี่ปุ่น (BOJ) มีมติคงอัตราดอกเบี้ย และคงวงเงิน QE ที่ 80 ล้านล้านเยน ขณะที่ขยายวงเงินในโครงการซื้อกองทุน ETFs เป็น 6 ล้านล้านเยน มองว่าไม่ได้เป็นผลกระทบต่อดัชนีฯมากนัก เนื่องจากช่วงก่อนหน้านี้ได้รับรู้ไปมากแล้ว
แนวโน้มการลงทุนในสัปดาห์หน้า ตลาดฯมีแนวโน้มที่จะเคลื่อนไหวอยู่ในกรอบแคบๆ โดยยังต้องติดตามการประชุมคณะกรรมการนโยบายการเงิน (กนง.) ในวันที่ 3 ส.ค. และการประชุมของธนาคารกลางอังกฤษ (BoE) ในวันที่ 4 ส.ค. โดยคาดว่าจะมีการอัดฉีดเงินเข้าระบบเพิ่มเติมอีก เพื่อรองรับผลประชามติที่คนอังกฤษต้องการออกจากการเป็นสมาชิกสหภาพยุโรป (Brexit) พร้อมให้แนวรับ 1,515 จุด ส่วนแนวต้าน 1,535 จุด
 
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK ปิดที่ 197.50 บาท เพิ่มขึ้น 2.50 บาท
BEM ปิดที่ 8.40 บาท เพิ่มขึ้น 0.45 บาท
ADVANC ปิดที่ 178.00 บาท เพิ่มขึ้น 1.50 บาท
SCB ปิดที่ 158.50 บาท ลดลง 1.00 บาท
PTT ปิดที่ 330.00 บาท ลดลง 4.00 บาท